Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, otsailean Italiako iparraldera joandako Batxilergoko bi taldetako ikasleen familiei emandako informazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarraren Erregelamenduan ezarritakoaren babesean, galdera hau aurkezten du, Nafarroako Gobernuko Hezkuntza Departamentuak idatziz erantzun diezaion:

Otsailean Batxilergoko nafar ikasleen bi talde joan ziren Italiako iparraldera. Itzuli baino egun batzuk lehenago, Nafarroako Gobernuak familiei adierazi zien zer protokolo bete behar zuten ikasle horien artean sintomarik sumatuz gero. Halere, orobat adierazi zitzaien sintomarik gabeko kutsatuek ezin zutela birusa kutsatu, eta frogatu denez hori ez da horrela. Harremanetan jarri al zarete berriz ere ikasleen familiekin horretaz ohartarazteko?

Iruñean, 2020ko maiatzaren 11n

Foru parlamentaria: Iñaki Iriarte López